
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 954 

19 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών σε κτίρια και 
προσωρινή στέγαση των πληγέντων από τις πυρ¬ 
καγιές στις 16 Ιουνίου 2012 και 19 Ιουλίου 2012 σε 
περιοχές της Περιφερειακής Ενότητας Ανατολι¬ 
κής Αττικής. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών σε κτίρια και 
προσωρινή στέγαση των πληγέντων από το σει¬ 
σμό στις 22 Σεπτεμβρίου 2012 σε περιοχές της 


Περιφερειακής Ενότητας Κορινθίας. 2 

ΑΠΟΦΑΣΕΙ Σ 

Αριθμ. 3925/Π.Ε./Α325 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια και προ¬ 
σωρινή στέγαση των πληγέντων από τις πυρκαγιές 
στις 16 Ιουνίου 2012 και 19 Ιουλίου 2012 σε περιοχές 
της Περιφερειακής Ενότητας Ανατολικής Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.07.78 
πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ,λπ. και 
ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/79 
(Φ.Ε.Κ. 24/Α707.02.79). 

2. Τις διατάξεις του άρθρου 2 της από 26.03.81 πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981», που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

3. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α730.07.81), όπως τροποποιήθηκε και συ¬ 
μπληρώθηκε με το άρθρο 1, παρ. 42 και 43 του Ν. 2412/96 


«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α717.06.96). 

4. Τ ις διατάξεις του άρθρου 3, παρ. 3, τελευταίο εδά¬ 
φιο του Ν. 1266/82 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/84 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

5. Το π.δ. 69/1988 (Φ.Ε.Κ. 28/Α718.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

6. Τις διατάξεις του άρθρου 10 του Ν. 2576/98 (Φ.Ε.Κ. 
25/Α709.02.98) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

7. Την Δ16α/04/773/29.11.90 (Φ.Ε.Κ. 746/Β730.11.90) κοινή 
απόφαση του Υπουργού Προεδρίας και του Αναπληρωτή 
Υπουργού ΠΕ.ΧΩ.Δ.Ε. «περί εξαιρέσεως διοικητικών πράξε¬ 
ων ή εγγράφων από τον κανόνα των τριών υπογραφών». 

8. Την με αριθμό 50148/542/24.06.92 (Φ.Ε.Κ. 420/Β7 
01.07.92) κοινή απόφαση των Υπουργών Εθν. Οικονομίας, 
Οικονομικών και Βιομηχανίας, Ενέργειας και Τεχνολογί¬ 
ας και Εμπορίου «Περιστολή δαπανών Δημοσίου Τομέα». 

9. Τ ις διατάξεις του άρθρου 22 του Ν. 2362/95 (Φ.Ε.Κ. 
247/Α727.11.95) «Περί Δημοσίου Λογιστικού ελέγχου των 
δαπανών του Κράτους και άλλες διατάξεις». 

10. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98/Α722.04.2005) και το γεγονός ότι από τις διατάξεις 
της παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων της ΣΑΕ 069 
και εκτιμάται, ότι το ύψος της δαπάνης αυτής θα είναι 
της τάξης των € 766.000. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/75 (Φ.Ε.Κ. 178/ 
Α728.08.75). Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμ- 
ματικότητάς του. Το ύψος της δαπάνης αυτής θα είναι 
της τάξης των € 408.000. 

11. Τις διατάξεις του Ν. 128/75 (Φ.Ε.Κ. 178/Α728.08.75) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

12. Την οικ/7235/Α311/16.09.2008 (Φ.Ε.Κ. 1997/Β726.09.2008) 
απόφαση του Υπουργού ΠΕ.ΧΩ.Δ.Ε. «Αναδιοργάνωση 
Υπηρεσιών της Υ.Α.Σ.». 

13. Το π.δ. 85/2012 (Φ.Ε.Κ. 141/Α721.06.12) για την ίδρυση 
του Υπουργείου Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων. 

14. Το π.δ. 86/2012 (Φ.Ε.Κ. 141/Α721.06.2012), για το διορι¬ 
σμό Υπουργών, Αναπληρωτών Υπουργών και Υφυπουργών. 

15. Το π.δ. 90/2012 (Φ.Ε.Κ. 144/Α705.07.12), για το διορι¬ 
σμό Υπουργών και Υφυπουργών. 

16. Την υπ’ αριθμ. Υ43/05.07.12 (Φ.Ε.Κ. 2094/Β/06.07.12) 
απόφαση του Πρωθυπουργού για τον καθορισμό αρμο¬ 
διοτήτων του Αναπληρωτή Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
Σταύρου Καλογιάννη. 

17. Την υπ’ αριθμ. 30377/Δ106722/05.07.12 (Φ.Ε.Κ. 
2094/Β/06.07.12) απόφαση του Πρωθυπουργού και του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων για την ανάθεση αρμοδιοτήτων 
στον Υφυπουργό Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων Παναγιώτη Μηταράκη. 

19. Την υπ’ αριθμ. οικ. 6772/Β9β/19.12.11 (Φ.Ε.Κ. 3201/Β/ 
30.12.11) απόφαση Υφυπουργού Υ.ΜΕ.ΔΙ. έγκρισης τιμο¬ 
λογίου υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής (Σ.Σ.). 

20. Τα υπ’ αριθμ. Τ.Ε. 3837/21.06.12, 4698/31.07.12, Τ.Ε. 
5117/οικ./23.08.12 και 4900/27.08.12 έγγραφα της Περιφε¬ 
ρειακής Ενότητας Αν. Αττικής. 

21. Τις έκτακτες στεγαστικές και λοιπές ανάγκες, που 
έχουν δημιουργηθεί στους κατοίκους των πληγεισών περι¬ 
οχών της Περιφερειακής Ενότητας Ανατολικής Αττικής από 
τις πυρκαγιές στις 16.06.2012 και 19.07.2012, αποφασίζουμε: 

ΚΕΦΑΛΑΙΟ Α 

1. ΟΡΙΟΘΕΤΗΣΗ ΠΥΡΟΠΛΗΚΤΩΝ ΠΕΡΙΟΧΩΝ 

1.1 Την επέκταση κατ’ ανάλογο εφαρμογή των διατάξεων 
της από 28.07.1978 πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ.», η οποία κυρώθηκε, τροποποιήθηκε και 
συμπληρώθηκε με τους Νόμους 867/79 (Φ.Ε.Κ. 24/Α707.02.79), 
1048/80 (Φ.Ε.Κ. 101 Α'), 1133/81 (Φ.Ε.Κ. 54 Α') και 1190/81 (Φ.Ε.Κ. 
203/ Α730.07.81), όπως ορίζεται στο άρθρο 10 του Ν. 2576/98 
(Φ.Ε.Κ. 25/Α/09.02.98) καθώς και των σχετικών κανονιστικών 
πράξεων που ισχύουν σήμερα για την αποκατάσταση των 
ζημιών των κτιρίων γενικά, τις οποίες προκάλεσαν οι πυρ¬ 
καγιές στις 16 Ιουνίου 2012 και 19 Ιουλίου 2012 στο Δήμο 
Σαρωνικού, στη Δ.Κ. Λαυρεωτικής της Δ.Ε. Λαυρεωτικής 
και στη Δ.Κ. Κερατέας της Δ.Ε. Κερατέας του Δήμου Λαυ¬ 
ρεωτικής, στη Δ.Κ. Παλλήνης της Δ.Ε. Παλλήνης και στη 
Δ.Κ. Γέρακα της Δ.Ε. Γέρακα του Δήμου Παλλήνης της 
Περιφερειακής Ενότητας Ανατολικής Αττικής. 

1.2 Αρμόδια Υπηρεσία για το έργο της αποκατάστασης 
των ζημιών σε κτίρια, από τις πυρκαγιές της 16ης Ιουνίου 
2012 και 19ης Ιουλίου 2012 που έπληξαν τις προαναφερόμενες 
περιοχές της Περιφερειακής Ενότητας Ανατολικής Αττικής 
ορίζεται η Υπηρεσία Αποκατάστασης Σεισμοπλήκτων (ΥΑΣ.). 

1.3 Ορίζεται προθεσμία ενός (1) έτους, από τη δη¬ 
μοσίευση σε Φ.Ε.Κ. της παρούσας απόφασης για την 
υποβολή, από τους ενδιαφερομένους, αίτησης στην αρ¬ 
μόδια Υπηρεσία για τη διενέργεια αυτοψίας στο πληγέν 
κτίσμα και την έκδοση πορίσματος χαρακτηρισμού του. 


Οι αιτήσεις αυτές θα συνοδεύονται από τίτλους ιδι¬ 
οκτησίας, τοπογραφικό σκαρίφημα και φωτογραφίες 
του πληγέντος κτίσματος. 

2. ΣΤΕΓΑΣΤΙΚΗ ΣΥΝΔΡΟΜΗ 

2.1 Στις περιοχές που οριοθετούνται με την παρούσα, 
χορηγείται από την Αρμόδια Υπηρεσία Στεγαστική Συν¬ 
δρομή (Σ.Σ.) για την επισκευή ή την ανακατασκευή των 
κτιρίων που έχουν υποστεί βλάβες με την προϋπόθεση 
ότι τα κτίρια αυτά ανήκουν σε μια από τις παρακάτω 
κατηγορίες: 

α) έχουν ανεγερθεί με οικοδομική άδεια. 

β) υφίστανται προ του 1955. 

γ) έχουν εξαιρεθεί από την κατεδάφιση με το 
Ν. 1337/1983 (Φ.Ε.Κ. 33/Α714.03.1983) «Επέκταση των πο- 
λεοδομικών σχεδίων, οικιστική ανάπτυξη και σχετικές 
ρυθμίσεις». 

δ) έχουν νομιμοποιηθεί με τις διατάξεις της παρ. 5 
του άρθρου 16 του Ν. 1337/1983 (Φ.Ε.Κ. 33/Α714.03.1983) 
ή της παρ. 3 του άρθρου 22 του Ν. 1577/1985 (Φ.Ε.Κ. 
210/Α718.12.1985) «Γενικός Οικοδομικός Κανονισμός», της 
παρ. 8 και παρ. 10 του άρθρου 9 του Ν. 1512/1985 (Φ.Ε.Κ. 
4/Α711-01.1985) «Τροποποίηση και συμπλήρωση πολε- 
οδομικών διατάξεων, ρύθμιση συναφών θεμάτων του 
Ταμείου Νομικών». 

ε) έχει ανασταλεί η κατεδάφιση, σύμφωνα με τις δια¬ 
τάξεις των άρθρων 15,16,17, 20 και 21 του Ν. 1337/1983 
(Φ.Ε.Κ. 33/Α714.03.1983), όπως ισχύουν, χωρίς όμως να 
έχει απορριφθεί με απόφαση του αρμόδιου κατά πε¬ 
ρίπτωση οργάνου η αίτηση για την εξαίρεση από την 
κατεδάφιση. 

στ) έχει περατωθεί η διαδικασία διατήρησης κατά τις 
διατάξεις του Ν. 3775/2009 (122/Α721.07.2009) «Κανόνες 
Τεκμηρίωσης Ενδοομιλικών Συναλλαγών, Κανόνες Υπο- 
κεφαλαιοδότησης Επιχειρήσεων, Διαδικασία Ταχείας 
Αδειοδότησης και άλλες διατάξεις» ή του Ν. 3843/2010 
(62/Α728.04.2010) «Ταυτότητα κτιρίων, υπερβάσεις δό¬ 
μησης και αλλαγές χρήσης, μητροπολιτικές αναπλάσεις 
και άλλες διατάξεις» και για το χρονικό διάστημα που 
προβλέπεται σε αυτές. 

ζ) έχει περατωθεί η διαδικασία καταβολής του ενιαίου 
ειδικού προστίμου, όπως προβλέπεται στην παράγρα¬ 
φο 6 του άρθρου 24, του κεφ. Β, του Ν. 4014/2011 (209/ 
Α721.09.2011) «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση με 
δημιουργία περιβαλλοντικού ισοζυγίου και άλλες διατά¬ 
ξεις αρμοδιότητας Υπουργείου Περιβάλλοντος» για το 
χρονικό διάστημα που προβλέπεται στον εν λόγω νόμο. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από Ατοκο Δάνειο (Α.Δ.) που χορη¬ 
γείται από τα Πιστωτικά Ιδρύματα και, κατά περίπτωση, 
από Δωρεάν Κρατική Αρωγή (Δ.Κ.Α.) που χορηγείται 
από την Υπηρεσία. 

Η Σ.Σ. που αφορά στην ανακατασκευή ή επισκευή της 
κύριας και μόνιμης κατοικίας των δικαιούχων, (όπως 
αυτή δηλώνεται στα έντυπα Ε1 και Ε9 της εφορίας) 
συνίσταται κατά το 1/2 από Δ.Κ.Α. και κατά το υπόλοιπο 
1/2 από Α.Δ. 

Η Σ.Σ. που αφορά στην ανακατασκευή ή επισκευή 
της δευτερεύουσας κατοικίας των δικαιούχων, (όπως 
αυτή δηλώνεται στα έντυπα Ε1 και Ε9 της εφορίας) 
συνίσταται όλη από Α.Δ. 

Η Σ.Σ. που αφορά στην ανακατασκευή ή επισκευή Ιε¬ 
ρών Ναών και κτιρίων κοινωφελούς χρήσης συνίσταται 
κατά το 1/3 από Δ.Κ.Α. και κατά τα υπόλοιπα 2/3 από Α.Δ. 

Η Σ.Σ. που αφορά στην ανακατασκευή κτιρίων με χρή¬ 
ση επαγγελματική χορηγείται κατά το 1/3 από Δ.Κ.Α. και 
κατά τα υπόλοιπα 2/3 από Α.Δ. και μέχρι 120 τ.μ. του 
κτιρίου και μόνο ως Α.Δ. για τα υπόλοιπα τετραγωνικά 
του κτιρίου, όπως αναφέρεται στα επόμενα. 

Η Σ.Σ. που αφορά στην επισκευή κτιρίων με χρήση επαγ¬ 
γελματική χορηγείται κατά το 1/3 από Δ.Κ.Α. και κατά τα 
υπόλοιπα 2/3 από Α.Δ. για το συνολικό εμβαδόν του κτιρίου. 

Σε όλες τις άλλες περιπτώσεις η Σ.Σ. συνίσταται από Α.Δ. 

Ιδιοκτήτες περισσοτέρων του ενός πυρόπληκτων 
κτιρίων δικαιούνται Δ.Κ.Α. για ένα μόνο κτίριο. Για τα 
υπόλοιπα κτίρια δικαιούνται μόνο Α.Δ. 

2.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίσματα που κατά την ημέρα της πυρκαγιάς 
ήταν εγκαταλειμμένα κατά την κρίση της Αρμόδιας Υπη¬ 
ρεσίας. Εγκαταλειμμένο κτίσμα, είναι το κτίσμα το οποίο 
παρουσιάζει εμφανή στοιχεία εγκατάλειψης όπως απου¬ 
σία σύνδεσης με το δίκτυο της Δ.Ε.Η., καταστραμμένα 
εξωτερικά κουφώματα και βλάβες στα δομικά στοιχεία 
(στέγη, τοίχους, πατώματα) που εμφανώς προϋπήρχαν της 
πυρκαγιάς και οφείλονται σε απόλυτη εγκατάλειψη, απου¬ 
σία μέριμνας και φροντίδας από τους ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαίωση της ΔΕΗ ότι είχε ρεύμα τουλάχιστον 
ένα χρόνο πριν από την πυρκαγιά, καθώς και δήλωση 
στοιχείων ακινήτων (Ε1) και (Ε2), στην οποία να περι¬ 
λαμβάνεται το πληγέν ακίνητο, για χρονικό διάστημα 
πριν από την πυρκαγιά. 

β) σε κτίσματα πρόχειρης κατασκευής, όπως ενδεικτικά, 
κτίσματα από ξηρολιθοδομή, φύλλα λαμαρίνας, φύλλα μο- 
ριοσανίδας, κ,λπ., κατά την κρίση της Αρμόδιας Υπηρεσίας. 

2.3 Με αποφάσεις του Υπουργού ΑΝ.ΑΝ.Υ.ΜΕ.ΔΙ. θα 
καθορίζονται οι διαδικασίες, τα δικαιολογητικά, οι επί 
μέρους προθεσμίες και τα λοιπά θέματα, που αφορούν 
στη χορήγηση της Σ.Σ. 

2.4 Σε όλες τις περιπτώσεις που η Σ.Σ. αποτελείται 
από Α.Δ. και Δ.Κ.Α., θα χορηγείται πρώτα το Α.Δ. και 
μετά την ολοκλήρωση της λήψης του από τα Πιστωτικά 
Ιδρύματα, θα χορηγείται η Δ.Κ.Α. 

3. ΑΝΑΚΑΤΑΣΚΕΥΗ ΚΤΙΡΙΩΝ 

3.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Ολοσχερώς κατεστραμμένα - κατεδαφιστέα. 

β) Δομημένα από Ευτελή Υλικά (Ε.Υ.) (ωμοπλίνθους ή 
μη διαμορφωμένους λίθους μικρής διατομής με συνδετι¬ 
κό υλικό αργιλώδες) τα οποία δεν έχουν χαρακτηρισθεί 
ολοσχερώς κατεστραμμένα - κατεδαφιστέα αλλά οι 
ζημιές που προκλήθηκαν από την πυρκαγιά δεν επιδέ¬ 
χονται, σύμφωνα με την κρίση της Αρμόδιας Υπηρεσίας, 
ουσιαστική αποκατάσταση, δηλαδή επισκευή που να 
εξασφαλίζει την αναγκαία αντισεισμική αντοχή τους. 

γ) Υπέρμετρης δαπάνης επισκευής (ασύμφορα). 


δ) Κτίρια που υπέστησαν ολοσχερή κατάρρευση από 
την πυρκαγιά ή κατεδαφίστηκαν αμέσως μετά από αυ¬ 
τήν με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Εκθέσεις Αυτοψίας Κατεδαφιστέων 
Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παραγρ. 1.3 της παρούσας) αίτηση στην Αρμόδια 
Υπηρεσία για το συγκεκριμένο κτίσμα. 

ϋ. Υπάρχουν παραστατικά στοιχεία διαπίστωσης της 
ύπαρξης του κτίσματος (φωτογραφίες και αεροφωτο¬ 
γραφίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Δ.Ε.Η., κ,λπ.). 

μι. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε2, κ.λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά την πυρκαγιά ή προ¬ 
σκομίζεται Βεβαίωση ότι το κτίριο κατέρρευσε από την 
πυρκαγιά. 

3.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

3.3 Για κατοικίες, το ποσό της Σ.Σ., που χορηγείται για 
την ανακατασκευή τους, καθορίζεται ως ακολούθως: 

α) € 600 ανά τ.μ. για εμβαδόν ίσο με της καταστρα- 
φείσας κατοικίας και μέχρι 120 τ.μ., εφόσον οι κατοικίες 
αποτελούν την κύρια και μόνιμη κατοικία των δικαιούχων 
και τη μοναδική εντός της ίδιας Δημοτικής Ενότητας. 

β) € 500 ανά τ.μ. για εμβαδόν ίσο με της καταστρα- 
φείσας κατοικίας και μέχρι 120 τ.μ., εφόσον οι κατοικίες 
αποτελούν την κύρια και μόνιμη κατοικία των δικαιούχων. 

Η κύρια και μόνιμη κατοικία καθώς και η μοναδική θα 
αποδεικνύεται από τα έντυπα Ε1 και Ε9 της εφορίας. 

Σε περίπτωση που δεν μπορεί να αποδειχτεί, ότι η 
κατοικία που υπέστη βλάβες, αποτελεί την κύρια και 
μόνιμη κατοικία (π.χ. δεν υπάρχουν συμβόλαια, δεν ανα- 
φέρεται στο Ε1 κ.λπ.), θα αντιμετωπίζεται ως δευτερεύ- 
ουσα κατοικία. 

γ) € 400 ανά τ.μ. για εμβαδόν ίσο με της καταστρα- 
φείσας κατοικίας και μέχρι 120 τ.μ., εφόσον πρόκειται 
για δευτερεύουσες κατοικίες. 

δ) Γ ια κατοικίες, που είναι δομημένες από Ευτελή Υλι¬ 
κά και δεν έχουν χαρακτηρισθεί κατεδαφιστέες αλλά οι 
ζημιές, που προκλήθηκαν από την πυρκαγιά δεν επιδέ¬ 
χονται, σύμφωνα με την κρίση της Αρμόδιας Υπηρεσίας, 
ουσιαστική αποκατάσταση, δηλαδή, επισκευή που να 
εξασφαλίζει την αναγκαία αντισεισμική αντοχή τους 
καθώς και για κατοικίες που έχουν χαρακτηρισθεί επι- 
σκευάσιμες αλλά είναι υπέρμετρης δαπάνης επισκευής 
(ασύμφορες), καθώς και για υπόγειες ή ημιυπόγειες κα¬ 
τοικίες το ποσό της Σ.Σ. που χορηγείται στο δικαιούχο 
για ανακατασκευή κατοικίας, καθορίζεται σε € 400 ανά 
τ.μ. για εμβαδόν ίσο με της καταστραφείσας κατοικίας 
και μέχρι 120 τ.μ., είτε πρόκειται για τις κύριες και μόνι¬ 
μες κατοικίες των δικαιούχων, είτε για δευτερεύουσες. 

ε) Στο εμβαδόν της κατοικίας, και μέχρι 120 τ.μ., προ- 
σμετρούνται χώροι υγιεινής και μαγειρεία, εμβαδού εκά- 
στου μέχρι 6 τ.μ., που βρίσκονται στο ίδιο οικόπεδο, 
εκτός του περιγράμματος του κυρίως κτίσματος, εφό¬ 
σον δεν υπάρχουν οι χρήσεις αυτές εντός της κατοικίας. 
Για κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

στ) Υπόγειοι χώροι κατοικιών (που δεν έχουν χρήση 
κατοικίας) μέχρι εμβαδού 20 τ.μ. δικαιούνται Σ.Σ. που αντι¬ 
στοιχεί στο 30% της αντίστοιχης τιμής της κατοικίας, εφ’ 
όσον μαζί με την κατοικία δεν υπερβαίνουν τα 120 τ.μ. 

ζ) Η νέα κατοικία μπορεί να υπολείπεται σε εμβαδόν 
από το εμβαδόν της κατεδαφισθείσας, μέχρι ποσοστού 
25% προκειμένου να ληφθεί ολόκληρο το ποσό της 
εγκριθείσας Σ.Σ. Αν το εμβαδόν της νέας κατοικίας 
είναι μικρότερο του 75% της κατεδαφισθείσας η Σ.Σ. 
θα υπολογίζεται αναλογικά. 

3.4 Γ ια κτίρια εκτός κατοικιών, το ποσό της Σ.Σ. που 
χορηγείται για την ανακατασκευή τους, καθορίζεται 
ως ακολούθως: 

α) € 300 ανά τ.μ. για εμπορικά καταστήματα, καφενεία, 
εστιατόρια, κτίρια γραφείων, κλινικές, ξενοδοχεία, βιο¬ 
τεχνικά και βιομηχανικά κτίρια, κτίρια εμπορευματικών 
αποθηκών κ.λπ. και κτίρια κοινωφελούς χρήσης που 
ανήκουν στο Δημόσιο, Ν.Π.Δ.Δ., Ο.Τ.Α. ή σε Κοινωφελή ή 
σε Φιλανθρωπικά ή σε Ευαγή Ιδρύματα ή σε Σωματεία. 

β) € 150 ανά τ.μ. για κτίρια που στεγάζουν κτηνοτρο- 
φικές μονάδες, ή αγροτικές αποθήκες. 

Στις παραπάνω περιπτώσεις η επιφάνεια των κτιρίων 
θα διαιρείται σε τμήματα των 150 τ.μ. και θα χορηγείται 
Σ.Σ. μόνο για τα 120 τ.μ. του κάθε τμήματος χωριστά. 
Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορη¬ 
γείται Σ.Σ. ανάλογα με το εμβαδόν του και μέχρι 120 τ.μ.. 

Γ ια το πρώτο τμήμα η Σ.Σ. θα αποτελείται κατά τα 2/3 
από Α.Δ. και κατά το 1/3 από Δ.Κ.Α., ενώ για τα υπόλοιπα 
τμήματα μόνο από Α.Δ. 

γ) Μεμονωμένοι επαγγελματικοί χώροι όπως καταστή¬ 
ματα, γραφεία, ιατρεία, εργαστήρια, κ.λπ., που στεγά¬ 
ζονται σε διαμερίσματα πολυκατοικιών δικαιούνται Σ.Σ. 
αυτής των κατοικιών δευτερεύουσας χρήσης. 

δ) Για ανακατασκευή αγροικιών εποχιακής χρήσης 
χορηγείται Σ.Σ. € 150 ανά τ.μ. και μέχρι συνολικού εμ¬ 
βαδού 120 τ.μ. με τη μορφή Α.Δ. 

ε) Για Ιερούς Ναούς, χορηγείται € 500 ανά τ.μ. επί 
του συνόλου της επιφάνειας του πληγέντος κτίσματος. 

στ) Γ ια υπόγειους επαγγελματικούς χώρους, χορηγεί¬ 
ται ποσό Σ.Σ. που αντιστοιχεί στο 70% της εκάστοτε 
ισχύουσας τιμής μονάδας κατά περίπτωση για την ανα¬ 
κατασκευή επαγγελματικών κτιρίων. 

ζ) Το νεοαναγειρόμενο επαγγελματικό κτίριο μπο¬ 
ρεί να υπολείπεται σε εμβαδόν από το εμβαδόν του 
κατεδαφισθέντος, μέχρι ποσοστού 25% προκειμένου 
να ληφθεί ολόκληρο το ποσό της εγκριθείσας Σ.Σ. Αν 
το εμβαδόν του νέου κτιρίου είναι μικρότερο του 75% 
του κατεδαφιστέου, η Σ.Σ. θα υπολογίζεται αναλογικά. 

3.5 Για διατηρητέα κτίρια, που έχει χαρακτηριστεί δι¬ 
ατηρητέα μόνο η όψη (όπως αναφέρεται στο Φ.Ε.Κ. δη¬ 


μοσίευσης της απόφασης Χαρακτηρισμού) και κρίνονται 
κατεδαφιστέα, χορηγείται Σ.Σ. ανακατασκευής της όψης 
με χρήση του τιμολογίου επισκευής της Υπηρεσίας για δι¬ 
ατηρητέα κτίρια και ανακατασκευής του υπολοίπου κτιρί¬ 
ου με τις τιμές που ισχύουν για την αντίστοιχη κατηγορία 
κτιρίου, όπως αναφέρονται στις σχετικές παραγράφους. 
Για να ισχύσουν τα παραπάνω θα πρέπει τα κτίρια να 
ήταν ήδη χαρακτηρισμένα διατηρητέα από το Υ.ΠΕ.Κ.Α. 
ή το πρώην Υ.ΠΕ.ΧΩ.Δ.Ε. ή από το Υπουργείο Πολιτισμού, 
(ημερομηνία Φ.Ε.Κ. δημοσίευσης της απόφασης Χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα της πυρκαγιάς. Απαραίτητη προ¬ 
ϋπόθεση το κτίριο να χρησιμοποιείται και οι ζημιές να 
προέρχονται από την πυρκαγιά και όχι από εγκατάλειψη. 

3.6 Αυτοστέγαση 

Εγκρίνεται, όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίσμα θα πρέπει να είναι εντός της 
Δημοτικής Ενότητας, που βρίσκεται το πληγέν κτίσμα, 
να είναι νομίμως υφιστάμενη και να έχει εμβαδόν ίσο 
τουλάχιστον με το 75% του εμβαδού που υπολογίστηκε 
η Σ.Σ. προκειμένου να χορηγηθεί ολόκληρο το ποσό. 
Στην περίπτωση που το νέο κτίσμα έχει μικρότερο εμ¬ 
βαδόν η Σ.Σ. θα υπολογίζεται αναλογικά. 

Η Σ.Σ., που χορηγείται, δεν μπορεί να υπερβαίνει την 
αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων και εγγονών. 

Το κτίσμα, που αγοράζεται, θα πρέπει να βρίσκεται 
σε καλή κατάσταση και να μην έχει βλάβες από την 
πυρκαγιά και να μην είναι πρόχειρη κατασκευή. 

Ο ενδιαφερόμενος πριν την αγορά του κτίσματος, θα 
πρέπει να δηλώσει στην Αρμόδια Υπηρεσία το κτίσμα 
που πρόκειται να αγοράσει και η αρμόδια Υπηρεσία θα 
διενεργεί αυτοψία προκειμένου να διαπιστώσει αν το 
ακίνητο πληροί τις απαιτούμενες προϋποθέσεις (κατά¬ 
σταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(οικισμοί προϋφιστάμενοι του 1923), η στατική επάρκεια 
του κτιρίου, θα πρέπει να βεβαιώνεται από δύο ιδιώτες 
Πολιτικούς Μηχανικούς. 

3.7 α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. και 
χορηγείται μετά την έκδοση της άδειας δόμησης και 
την Έγκριση χορήγησης Στεγαστικής Συνδρομής για 
την ανακατασκευή κτιρίου, από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χορη¬ 
γείται με την περαίωση του νέου κτίσματος η οποία θα 
βεβαιώνεται από αυτοψία της αρμόδιας Υπηρεσίας κατό¬ 
πιν υποβολής σχετικής δήλωσης από τον ιδιώτη μηχανικό. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε τρεις δόσεις: 

Η πρώτη δόση περιλαμβάνει το 30% της Σ.Σ. και κα¬ 
ταβάλλεται με την προσκόμιση οριστικού συμβολαίου 
και πιστοποιητικού μεταγραφής. 

Η δεύτερη δόση περιλαμβάνει το 30% της Σ.Σ. και κα¬ 
ταβάλλεται με την περαίωση του φέροντα οργανισμού 
και της τοιχοποιίας. 

Η τρίτη δόση περιλαμβάνει το υπόλοιπο 40% της Σ.Σ. 
και καταβάλλεται με την ολοκλήρωση των εργασιών 
η οποία θα βεβαιώνεται από αυτοψία της αρμόδιας 
Υπηρεσίας κατόπιν υποβολής σχετικής δήλωσης από 
τον ιδιώτη μηχανικό. 

3.8 Σε όλες τις περιπτώσεις ανακατασκευής ή αυ¬ 
τοστέγασης απαιτείται η κατεδάφιση του πληγέντος 
κτίσματος με μέριμνα του ιδιοκτήτη, σύμφωνα με την 
απόφαση Υπουργού ΑΝ.ΑΝ.Υ.ΜΕ.ΔΙ. που αναφέρεται 
στην παρ. 2.3 της παρούσας. 

4. ΕΠΙΣΚΕΥΕΣ ΚΤΙΡΙΩΝ 

4.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτιρι- 
ακές εγκαταστάσεις επιχειρήσεων και επαγγελματι¬ 
κών χώρων η Σ.Σ επιτρέπεται να χορηγηθεί, με τους 
ίδιους όρους και στους μισθωτές ή σε όσους έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητών μέσα σε 45 
ημέρες από τη δημοσίευση στην Εφημερίδα της Κυβερ- 
νήσεως της κοινής υπουργικής απόφασης Οριοθέτησης 
της πληγείσας περιοχής από την πυρκαγιά. Μετά την 
πάροδο των 45 ημερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον ενοι¬ 
κιαστή για λογαριασμό του αμελούντος ιδιοκτήτη. Σε 
κάθε περίπτωση, η υποχρέωση για την καταβολή των 
δόσεων του δανείου βαρύνει τον ιδιοκτήτη. 

4.2 Για την επισκευή όλων των κτισμάτων, η Σ.Σ. υπο¬ 
λογίζεται ανάλογα με τις ζημιές που παρουσιάζει το 
κτίριο και σύμφωνα με το εγκεκριμένο Τιμολόγιο Επι¬ 
σκευών της Υπηρεσίας. Απαραίτητη προϋπόθεση το 
κτίριο να χρησιμοποιείται και οι ζημιές να προέρχονται 
από την πυρκαγιά και όχι από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέροντα 
στοιχεία, καθορίζεται στο 60% της Σ.Σ. που αντιστοι¬ 
χεί στην ανακατασκευή και σύμφωνα με τη χρήση του 
κτιρίου. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται στο 50% της Σ.Σ. που αντιστοιχεί στην 
ανακατασκευή και σύμφωνα με τη χρήση του κτιρίου. 

4.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτίσματος, για ανακα¬ 
τασκευή ή αυτοστέγαση, με τους περιορισμούς που 
τίθενται στα προηγούμενα, εφόσον κατεδαφίσουν το 
κτίριο με δικές τους δαπάνες. 

4.4 Το ποσό της Σ.Σ. για επισκευή, χορηγείται σε δύο 
ισόποσες δόσεις, η πρώτη θα καταβάλλεται με την έκ¬ 
δοση της Άδειας Επισκευής και η δεύτερη με την ολο¬ 
κλήρωση των εργασιών που καλύπτουν το 100% του 
εγκεκριμένου ποσού της Σ.Σ., εκτός από τις περιπτώσεις 
που το εγκεκριμένο ποσό είναι μέχρι € 5.000, οπότε θα 
χορηγείται εφάπαξ. 


5. ΝΕΟΙ ΚΤΗΤΟΡΕΣ 

5.1 Είναι δυνατή η χορήγηση Σ.Σ. για την ανακατα¬ 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλή¬ 
ρη κυριότητα του πληγέντος ακινήτου, με κληρονομική 
διαδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και 
τις γιαγιάδες τους με διαδοχική γονική παροχή ή με 
δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 1.3 της παρούσας), είτε από τον αρ¬ 
χικό ιδιοκτήτη της κατοικίας, είτε από το νέο κτήτορα. 

5.2 Ειδικότερα για κτίρια επαγγελματικής χρήσης είναι 
δυνατή η χορήγηση Σ.Σ. και σε νέους κτήτορες των 
κτιρίων που απέκτησαν την ψιλή ή πλήρη κυριότητα 
του πληγέντος ακινήτου, με αγορά από τον αρχικό ιδι¬ 
οκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 

1.3 της παρούσας) και τα απαιτούμενα δικαιολογητικά, 
σύμφωνα με την απόφαση Υπουργού ΑΝ.ΑΝ.Υ.ΜΕ.ΔΙ. που 
αναφέρεται στην παρ. 2.3 της παρούσας. 

6. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού ΑΝ.ΑΝ.Υ.ΜΕ.ΔΙ. οι αναφε- 
ρόμενες στα προηγούμενα τιμές μπορούν να προσαυ¬ 
ξάνονται μέχρι 20% εφ’ όσον τα κτίσματα που ανακατα¬ 
σκευάζονται (στο ίδιο οικόπεδο με το αρχικό κτίσμα) ή 
επισκευάζονται, ευρίσκονται σε δυσπρόσιτες περιοχές, 
εξ αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

7. ΠΡΟΣΩΡΙΝΗ ΣΤΕΓΑΣΗ 

Γ ια την κάλυψη των στεγαστικών αναγκών των πληγέ- 
ντων από την ημέρα του συμβάντος μέχρι την οριστική 
επισκευή ή ανακατασκευή της κατοικίας τους μπορεί να 
χορηγηθεί μεταφερόμενος οικίσκος σύμφωνα με τους 
ακόλουθους όρους: 

ΧΟΡΗΓΗΣΗ ΜΕΤΑΦΕΡΟΜΕΝΟΥ ΟΙΚΙΣΚΟΥ 

Εγκρίνουμε τη χορήγηση μεταφερόμενου οικίσκου 
στους ιδιοκτήτες κατοικιών που χαρακτη ρίστηκαν από 
τον επανέλεγχο της Υ.Α.Σ. επικίνδυνες για χρήση (κόκ¬ 
κινες) ή προσωρινά ακατάλληλες για χρήση (κίτρινες), 
για την κάλυψη των στεγαστικών αναγκών τους, μέχρι 
την οριστική επισκευή ή ανακατασκευή των κατοικιών 
τους, εφόσον υπάρχουν διαθέσιμοι στην Υ.Α.Σ. και για 
χρονικό διάστημα όχι μεγαλύτερο των δύο (2) ετών. 

Εφόσον αποδεδειγμένα προκύπτει ανάγκη παράτα¬ 
σης του προαναφερόμενου χρόνου παραχώρησης του 
μεταφερόμενου οικίσκου, απαιτείται αίτηση του ενδι¬ 
αφερομένου πριν τη λήξη των δύο (2) ετών. Η εν λόγω 
παράταση δεν είναι δυνατόν να υπερβαίνει τους έξι 
(6) μήνες. 

Η χορήγηση του μεταφερόμενου οικίσκου στο δικαιούχο 
θα εγκρίνεται με απόφαση του Υπουργού ΑΝ.ΑΝ.Υ.ΜΕ.ΔΙ, 
ενώ οι όροι και οι διαδικασίες χορήγησης καθώς και η 
έγκριση τυχόν παρατάσεων, σύμφωνα με τα ανωτέρω, θα 
γίνεται με απόφαση του Προϊσταμένου της Υ.Α.Σ. 

Ο μεταφερόμενος οικίσκος θα επιστρέφεται στην κα¬ 
τάσταση που παραλήφθηκε, στην προθεσμία που κα¬ 
θορίζεται με την προαναφερόμενη απόφαση και αφού 
προηγηθεί διακοπή των παροχών Δ.Ε.Η., Ο.Τ.Ε. κ.λπ. με 
μέριμνα του δικαιούχου. 

8. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

9. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 
ΚΑΙ ΟΡΟΙ ΧΟΡΗΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής ή αυτοστέγασης ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειστικής σύμ¬ 
βασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προ- 
σαύξηση για προμήθεια κτλ, επιδοτούμενο κατά 100% 
από το λογαριασμό του Ν. 128/75 (Φ.Ε.Κ. 178/Α728.08.75). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

10. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από την πυρκαγιά και στις περιπτώ¬ 
σεις που υπάρχει αδυναμία προσφοράς ακινήτου για 
εγγραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους έχουν εφαρμογή οι γε¬ 
νικώς ισχύουσες διατάξεις. 

11. ΚΥΡΩΣΕΙΣ 

11.1 Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακρι¬ 
βών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπο- 
νται στην παρούσα απόφαση και γενικά στις διατάξεις 
που αφορούν στην αποκατάσταση των πυρόπληκτων 
κτιρίων, εκτός από τον τρόπο εξόφλησης τόκων και 
δόσεων των δανείων, οι συνέπειες από την μη τήρηση 
των οποίων αντιμετωπίζονται με την απόφαση Εγγύη¬ 
σης, θα υπόκεινται, πέρα από τις νόμιμες κυρώσεις και 
στις ακόλουθες: 


α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

11.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρούσα 
Απόφαση και γενικά στις διατάξεις που αφορούν στην 
αποκατάσταση των πυρόπληκτων κτιρίων, θα επιστρέ- 
φεται εντόκως με επιτόκιο υπερημερίας το κοινώς ισχύ- 
ον για κάθε περίπτωση υπερημερίας. 

11.3 Εφόσον ο μεταφερόμενος οικίσκος που έχει χο¬ 
ρηγηθεί δεν έχει επιστραφεί σύμφωνα με τα αναφε- 
ρόμενα στο εδάφιο 2 του κεφαλαίου 7, υποχρεούται ο 
δικαιούχος στην καταβολή ποσού που θα αντιστοιχεί 
στην αξία του μεταφερόμενου οικιακού ως καινούργιου. 

ΚΕΦΑΛΑΙΟ Β 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών συ¬ 
νολικού ύψους € 766.000 που θα καλυφθούν από το 
Πρόγραμμα Δημοσίων Επενδύσεων της ΣΑΕ 069. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/75 (Φ.Ε.Κ. 
178/Α/28.08.75), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 408.000. 

Η απόφαση αυτή να δημοσιευθεί στην Εφημερίδα της 
Κυβερνήσεως). 

Αθήνα, 5 Απριλίου 2013 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 


ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 


ΥΦΥΠ. ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ,ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 


ΣΤΑΥΡΟΣ ΚΑΛΟΓΙΑΝΝΗΣ ΠΑΝΑΓΙΩΤΗΣ ΜΗΤΑΡΑΚΗΣ 


-♦- 

Αριθμ. 4810/ΠΕ/Α325 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια και προ¬ 
σωρινή στέγαση των πληγέντων από το σεισμό στις 
22 Σεπτεμβρίου 2012 σε περιοχές της Περιφερειακής 
Ενότητας Κορινθίας. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.07.78 
πράξης Νομοθετικού Περιεχομένου του Προέδρου της 

Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/79 
(Φ.Ε.Κ. 24/Α707.02.79). 

2. Τις διατάξεις του άρθρου 2 της από 26.03.81 πράξης 
Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ των σεισμών 
1981» που κυρώθηκε με το άρθρο πρώτο του Ν. 1190/81 
(Φ.Ε.Κ. 203/Α730.07.81). 

3. Τις διατάξεις του άρθρου πέμπτου του Ν. 1190/81 
(Φ.Ε.Κ. 203/Α730.07.81) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του Ν. 2412/96 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α717.06.96). 

4. Τ ις διατάξεις του άρθρου 3, παρ. 3, τελευταίο εδά¬ 
φιο του Ν. 1266/82 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/84 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

5. Το π.δ. 69/1988 (Φ.Ε.Κ. 28/Α718.02.88) «Οργανισμός 
Γενικής Γραμματείας Δημοσίων Έργων», όπως ισχύει 
σήμερα. 

6. Την Δ16α/04/773/29.11.90 (Φ.Ε.Κ. 746/Β730.11.90) κοινή 
απόφαση του Υπουργού Προεδρίας και του Αναπληρωτή 
Υπουργού ΠΕ.ΧΩ.Δ.Ε. «περί εξαιρέσεως διοικητικών πράξε¬ 
ων ή εγγράφων από τον κανόνα των τριών υπογραφών». 

7. Την υπ’ αριθμ. 50148/542/24.06.92 (Φ.Ε.Κ. 420/Β7 
01.07.92) κοινή απόφαση των Υπουργών Εθν. Οικονομίας, 
Οικονομικών και Βιομηχανίας, Ενέργειας και Τεχνολογί¬ 
ας και Εμπορίου «Περιστολή δαπανών Δημοσίου Τομέα». 

8. Τις διατάξεις του άρθρου 22 του Ν. 2362/95 (Φ.Ε.Κ. 
247/Α727.11.95) «Περί Δημοσίου Λογιστικού ελέγχου των 
δαπανών του Κράτους και άλλες διατάξεις». 

9. Τις διατάξεις του Ν. 128/75 (Φ.Ε.Κ. 178/Α728.08.75) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

10. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98/Α722.04.2005) και το γεγονός ότι από τις διατάξεις 
της παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων της ΣΑΕ 069 
και εκτιμάται ότι το ύψος της δαπάνης αυτής θα είναι 
της τάξης των € 382.500. 

Η προκαλούμενη δαπάνη από την επιδότηση του επι¬ 
τοκίου βαρύνει το λογαριασμό του Ν. 128/75 (Φ.Ε.Κ. 178/ 
Α728.08.75). Ο λογαριασμός αυτός επιδοτείται από τον 
Κρατικό Προϋπολογισμό μόνο σε περίπτωση ελλειμμα- 
τικότητάς του. Το ύψος της δαπάνης αυτής θα είναι της 
τάξης των € 187.500. 

11. Τις με αριθμ. οικ/3828/ΤΣΕΠ 31.1/08.11.95 (Φ.Ε.Κ. 
954/Β/20.11.95) και ΔΟ/114/1/Φ.1331/27.09.02 (Φ.Ε.Κ. 1283/Β/ 
02.10.02) αποφάσεις του Υφυπουργού ΠΕ.ΧΩ.Δ.Ε. σχετικά 
με την αναδιοργάνωση της Υ.Α.Σ. 

12. Την παρ. 5 της με αριθμ. οικ/4767/Α312/21.09.05 
(Φ.Ε.Κ. 1403/Β/11.10.05) απόφασης Υπουργού ΠΕ.ΧΩ.Δ.Ε. 
και την με αριθμ. οικ/7235/Α311/16.09.2008 (Φ.Ε.Κ. 1997/ 
Β726.09.2008) απόφαση του Υπουργού ΠΕ.ΧΩ.Δ.Ε. σχε¬ 
τικά με την αναδιοργάνωση της Υ.Α.Σ. 


13. Το π.δ. 85/2012 (Φ.Ε.Κ. 141/Α721.06.12) για την ίδρυση 
του Υπουργείου Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων. 

14. Το π.δ. 86/2012 (Φ.Ε.Κ. 141/Α721.06.2012), για το δι¬ 
ορισμό Υπουργών, Αναπληρωτών Υπουργών και Υφυ¬ 
πουργών. 

15. Το π.δ. 90/2012 (Φ.Ε.Κ. 144/Α705.07.12), για το διορι¬ 
σμό Υπουργών και Υφυπουργών. 

16. Την υπ’ αριθμ. Υ43/05.07.12 (Φ.Ε.Κ. 2094/Β/06.07.12) 
απόφαση του Πρωθυπουργού για τον καθορισμό αρμο¬ 
διοτήτων του Αναπληρωτή Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
Σταύρου Καλογιάννη. 

17. Την υπ’ αριθμ. 30377/Δ106 722/05.07.12 (Φ.Ε.Κ. 2094/ 
Β/06.07.12) απόφαση του Πρωθυπουργού και του Υπουρ¬ 
γού Ανάπτυξης, Ανταγωνιστικότητας, Υποδομών, Μετα¬ 
φορών και Δικτύων για την ανάθεση αρμοδιοτήτων στον 
Υφυπουργό Ανάπτυξης, Ανταγωνιστικότητας, Υποδομών, 
Μεταφορών και Δικτύων Παναγιώτη Μηταράκη. 

18. Την υπ’ αριθμ. οικ. 6772/Β9β/19.12.11 (Φ.Ε.Κ. 3201/Β/ 
30.12.11) απόφαση Υφυπουργού Υ.ΜΕ.ΔΙ. έγκρισης τιμο¬ 
λογίου υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής (Σ.Σ.). 

19. Το υπ’ αριθμ. οικ.251/09.10.12 έγγραφο του Τμήματος 
Πολιτικής Προστασίας, της Περιφερειακής Ενότητας 
Κορινθίας της Περιφέρειας Πελοποννήσου. 

20. Το υπ’ αριθμ. 65141/24238/29-10-12 έγγραφο της 
Δ/νσης Πολιτικής Προστασίας της Περιφέρειας Πελο¬ 
ποννήσου. 

21. Τις αυτοψίες που διενήργησαν οι μηχανικοί της 
Υπηρεσίας μας και την από 05-11-12 τεχνική έκθεση που 
υπέβαλαν στην Υ.Α.Σ.. 

22. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των πληγεισών 
περιοχών της Περιφερειακής Ενότητας Κορινθίας από 
το σεισμό στις 22 Σεπτεμβρίου 2012, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1 Την επέκταση κατ’ ανάλογο εφαρμογή των διατά¬ 
ξεων της από 28.07.1978 πράξεως Νομοθετικού Περιε¬ 
χομένου «Περί αποκαταστάσεως ζημιών εκ των σεισμών 
1978 εις περιοχήν Βορ. Ελλάδος κ,λπ.», όπως αυτή κυ¬ 
ρώθηκε, τροποποιήθηκε και συμπληρώθηκε με τους Νό¬ 
μους 867/79 (Φ.Ε.Κ. 24/Α/07.02.79), 1048/80 (Φ.Ε.Κ. 101 Α'), 
1133/81 (Φ.Ε.Κ. 54 Α') και 1190/81 (Φ.Ε.Κ. 203/Α/30.07.81) 
καθώς και των σχετικών κανονιστικών πράξεων όπως 
ισχύουν σήμερα για την αποκατάσταση των ζημιών των 
κτιρίων γενικά, τις οποίες προκάλεσε ο σεισμός της 
22ας Σεπτεμβρίου 2012 στα διοικητικά όρια της Δ.Κ. 
Σικυώνος, της Τ.Κ. Διμηνιού, της Τ.Κ. Κάτω Διμηνιού, 
της Τ.Κ. Μουλκίου και της Τ.Κ. Πασίου της Δημοτικής 
Ενότητας Σικυωνίων του Δήμου Σικυωνίων της Περιφε¬ 
ρειακής Ενότητας Κορινθίας. 

1.2 Αρμόδια Υπηρεσία για το έργο της αποκατάστασης 
των ζημιών σε κτίρια, από το σεισμό της 22ας Σεπτεμ¬ 
βρίου 2012, που έπληξε τις προαναφερόμενες περιοχές 
της Περιφερειακής Ενότητας Κορινθίας, ορίζεται η Υπη¬ 
ρεσία Αποκατάστασης Σεισμοπλήκτων (Υ.Α.Σ.). 

1.3 Ορίζεται προθεσμία ενός (1) έτους, από τη δη¬ 
μοσίευση σε Φ.Ε.Κ. της παρούσας απόφασης για την 
υποβολή, από τους ενδιαφερομένους, αίτησης στην Αρ- 

μόδια Υπηρεσία για τη διενέργεια αυτοψίας στο πληγέν 
κτίσμα και την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδι¬ 
οκτησίας, τοπογραψικό σκαρίφημα και φωτογραφίες 
του πληγέντος κτίσματος. 

3. ΣΤΕΓΑΣΤΙΚΗ ΣΥΝΔΡΟΜΗ 

Στις περιοχές που οριοθετούνται με την παρούσα, 
χορηγείται από την Αρμόδια Υπηρεσία Στεγαστική Συν¬ 
δρομή (Σ.Σ.) για την επισκευή ή την ανακατασκευή των 
κτιρίων που έχουν υποστεί βλάβες από το σεισμό της 
22ας Σεπτεμβρίου 2012, με την προϋπόθεση ότι τα κτίρια 
αυτά ανήκουν σε μια από τις παρακάτω κατηγορίες: 

α) έχουν ανεγερθεί με οικοδομική άδεια. 

β) υφίστανται προ του 1955. 

γ) έχουν εξαιρεθεί από την κατεδάφιση με το 
Ν. 1337/1983 (Φ.Ε.Κ. 33/Α'/14.03.1983) «Επέκταση των πο- 
λεοδομικών σχεδίων, οικιστική ανάπτυξη και σχετικές 
ρυθμίσεις». 

δ) έχουν νομιμοποιηθεί με τις διατάξεις της παρ. 5 
του άρθρου 16 του Ν. 1337/1983 (Φ.Ε.Κ. 33/Α714.03.1983) 
ή της παρ. 3 του άρθρου 22 του Ν. 1577/1985 (Φ.Ε.Κ. 
210/Α'/18.12.1985) «Γενικός Οικοδομικός Κανονισμός», της 
παρ. 8 και παρ. 10 του άρθρου 9 του Ν. 1512/1985 (Φ.Ε.Κ. 
4/Α711-01.1985) «Τροποποίηση και συμπλήρωση πολε- 
οδομικών διατάξεων, ρύθμιση συναφών θεμάτων του 
Ταμείου Νομικών». 

ε) έχει ανασταλεί η κατεδάφιση, σύμφωνα με τις δια¬ 
τάξεις των άρθρων 15,16,17, 20 και 21 του Ν. 1337/1983 
(Φ.Ε.Κ. 33/Α714.03.1983), όπως ισχύουν, χωρίς όμως να 
έχει απορριφθεί με απόφαση του αρμόδιου κατά πε¬ 
ρίπτωση οργάνου η αίτηση για την εξαίρεση από την 
κατεδάφιση. 

στ) έχει περατωθεί η διαδικασία διατήρησης κατά τις 
διατάξεις του Ν. 3775/2009 (122/Α721.07.2009) «Κανόνες 
Τεκμηρίωσης Ενδοομιλικών Συναλλαγών, Κανόνες Υπο- 
κεφαλαιοδότησης Επιχειρήσεων, Διαδικασία Ταχείας 
Αδειοδότησης και άλλες διατάξεις» ή του Ν. 3843/2010 
(62/Α728.04.2010) «Ταυτότητα κτιρίων, υπερβάσεις δό¬ 
μησης και αλλαγές χρήσης, μητροπολιτικές αναπλάσεις 
και άλλες διατάξεις» και για το χρονικό διάστημα που 
προβλέπεται σε αυτές. 

ζ) έχει περατωθεί η διαδικασία καταβολής του ενιαίου 
ειδικού προστίμου, όπως προβλέπεται στην παράγρα¬ 
φο 6 του άρθρου 24, του κεφ. Β, του Ν. 4014/2011 (209/ 
Α721.09.2011) «Περιβαλλοντική αδειοδότηση έργων και 
δραστηριοτήτων, ρύθμιση αυθαιρέτων σε συνάρτηση με 
δημιουργία περιβαλλοντικού ισοζυγίου και άλλες διατά¬ 
ξεις αρμοδιότητας Υπουργείου Περιβάλλοντος» για το 
χρονικό διάστημα που προβλέπεται στον εν λόγω νόμο. 

Δικαιούχοι Σ.Σ. είναι οι ιδιοκτήτες κατά πλήρη ή ψιλή 
κυριότητα των κτιρίων που έχουν υποστεί βλάβες και 
χρήζουν επισκευής ή ανακατασκευής, όπως αναλυτικό¬ 
τερα περιγράφεται στα επόμενα. Σε περιπτώσεις συνι- 
διοκτησίας, κάθε ιδιοκτήτης είναι δικαιούχος κατά το 
ποσοστό της ιδιοκτησίας του επί του κτιρίου. 

Η Σ.Σ. συνίσταται από Ατοκο Δάνειο (Α.Δ.) που χορη¬ 
γείται από τα Πιστωτικά Ιδρύματα και, κατά περίπτωση, 
από Δωρεάν Κρατική Αρωγή (Δ.Κ.Α.) που χορηγείται 
από την Υπηρεσία. 

Η Σ.Σ. που αφορά στην ανακατασκευή ή επισκευή της 
κύριας και μόνιμης κατοικίας των δικαιούχων, (όπως 
αυτή δηλώνεται στα έντυπα Ε1 και Ε9 της εφορίας) 
συνίσταται κατά το 1/2 από Δ.Κ.Α. και κατά το υπόλοιπο 
1/2 από Α.Δ. 


Η Σ.Σ. που αφορά στην ανακατασκευή ή επισκευή 
της δευτερεύουσας κατοικίας των δικαιούχων, (όπως 
αυτή δηλώνεται στα έντυπα Ε1 και Ε9 της εφορίας) 
συνίσταται όλη από Α.Δ. 

Η Σ.Σ. που αφορά στην ανακατασκευή ή επισκευή Ιε¬ 
ρών Ναών και κτιρίων κοινωφελούς χρήσης συνίσταται 
κατά το 1/3 από Δ.Κ.Α. και κατά τα υπόλοιπα 2/3 από Α.Δ. 

Η Σ.Σ. που αφορά στην ανακατασκευή ή επισκευή, 
κτιρίων με χρήση επαγγελματική χορηγείται κατά το 1/3 
από Δ.Κ.Α. και κατά τα υπόλοιπα 2/3 από Α.Δ. και μέχρι 
120 τ.μ. του κτιρίου και μόνο ως Α.Δ. για τα υπόλοιπα τε¬ 
τραγωνικά του κτιρίου, όπως αναφέρεται στα επόμενα. 

Σε όλες τις άλλες περιπτώσεις η Σ.Σ. συνίσταται από Α.Δ. 

Ιδιοκτήτες περισσοτέρων του ενός σεισμοπλήκτων 
κτιρίων δικαιούνται Δ.Κ.Α. για ένα μόνο κτίριο. Για τα 
υπόλοιπα κτίρια δικαιούνται μόνο Α.Δ. 

2.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίσματα που κατά την ημέρα του σεισμού ήταν 
εγκαταλειμμένα κατά την κρίση της Αρμόδιας Υπηρεσίας. 
Εγκαταλειμμένο κτίσμα, είναι το κτίσμα το οποίο πα¬ 
ρουσιάζει εμφανή στοιχεία εγκατάλειψης όπως απουσία 
σύνδεσης με το δίκτυο της Δ.Ε.Η., καταστραμμένα εξωτε¬ 
ρικά κουφώματα και βλάβες στα δομικά στοιχεία (στέγη, 
τοίχους, πατώματα) που εμφανώς προϋπήρχαν του σει¬ 
σμού και οφείλονται σε απόλυτη εγκατάλειψη, απουσία 
μέριμνας και φροντίδας από τους ιδιοκτήτες τους. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να ήταν στοιχει¬ 
ωδώς κατοικήσιμο και ο ενδιαφερόμενος να προσκομίσει 
βεβαίωση της ΔΕΗ ότι είχε ρεύμα τουλάχιστον ένα χρόνο 
πριν από το σεισμό, καθώς και δήλωση στοιχείων ακινή¬ 
των (Ε1) και (Ε2), στην οποία να περιλαμβάνεται το πλη¬ 
γέν ακίνητο, για χρονικό διάστημα πριν από το σεισμό. 

β) σε κτίσματα πρόχειρης κατασκευής, όπως ενδεικτικά, 
κτίσματα από ξηρολιθοδομή, φύλλα λαμαρίνας, φύλλα μο- 
ριοσανίδας, κ.λπ., κατά την κρίση της Αρμόδιας Υπηρεσίας. 

2.3 Με αποφάσεις του Υπουργού ΑΝ.ΑΝ.Υ.ΜΕ.ΔΙ. θα 
καθορίζονται οι διαδικασίες, τα δικαιολογητικά, οι επι 
μέρους προθεσμίες και τα λοιπά θέματα, που αφορούν 
στη χορήγηση της Σ.Σ. 

2.4 Σε όλες τις περιπτώσεις που η Σ.Σ. αποτελείται 
από Α.Δ. και Δ.Κ.Α., θα χορηγείται πρώτα το Α.Δ. και 
μετά την ολοκλήρωση της λήψης του από τα Πιστωτικά 
Ιδρύματα, θα χορηγείται η Δ.Κ.Α. 

3. ΑΝΑΚΑΤΑΣΚΕΥΗ ΚΤΙΡΙΩΝ 

3.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 

α) Επικινδύνως Ετοιμόρροπα (Ε.Ε.). 

β) Δομημένα από Ευτελή Υλικά (Ε.Υ.) (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) τα οποία δεν έχουν χαρακτηρισθεί 
Ε.Ε. αλλά οι ζημιές που προκλήθηκαν από το σεισμό δεν 
επιδέχονται, σύμφωνα με την κρίση της Αρμόδιας Υπη¬ 
ρεσίας, ουσιαστική αποκατάσταση, δηλαδή επισκευή που 
να εξασφαλίζει την αναγκαία αντισεισμική αντοχή τους. 

γ) Υπέρμετρης δαπάνης επισκευής (ασύμφορα). 

δ) Κτίρια που υπέστησαν ολοσχερή κατάρρευση από 
το σεισμό ή κατεδαφίστηκαν αμέσως μετά από αυτόν 
με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Εκθέσεις Αυτοψίας Κατεδαφιστέων 
Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παραγρ. 1.3 της παρούσας) αίτηση στην Αρμόδια 
Υπηρεσία για το συγκεκριμένο κτίσμα. 

μ. Υπάρχουν παραστατικά στοιχεία διαπίστωσης της 
ύπαρξης του κτίσματος (φωτογραφίες και αεροφωτο¬ 
γραφίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Δ.Ε.Η., κ.λπ.). 

ϋί. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών Τελών, Ε1, Ε2, κ.λπ.). 

ιν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά το σεισμό ή προσκομί¬ 
ζεται Βεβαίωση ότι το κτίριο κατέρρευσε από το σεισμό. 

3.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

3.4 Για κατοικίες, το ποσό της Σ.Σ. που χορηγείται για 
την ανακατασκευή τους, καθορίζεται ως ακολούθως: 

α) € 600 ανά τ.μ. για εμβαδόν ίσο με της καταστρα- 
φείσας κατοικίας και μέχρι 120 τ.μ., εφόσον οι κατοικίες 
αποτελούν την κύρια και μόνιμη κατοικία των δικαιούχων 
και τη μοναδική εντός της ίδιας Δημοτικής Ενότητας. 

β) € 500 ανά τ.μ. για εμβαδόν ίσο με της καταστρα- 
φείσας κατοικίας και μέχρι 120 τ.μ., εφόσον οι κατοικίες 
αποτελούν την κύρια και μόνιμη κατοικία των δικαιούχων. 

Η κύρια και μόνιμη κατοικία καθώς και η μοναδική θα 
αποδεικνύεται από τα έντυπα Ε1 και Ε9 της εφορίας. 

Σε περίπτωση που δεν μπορεί να αποδειχτεί ότι η 
κατοικία που υπέστη βλάβες αποτελεί την κύρια και 
μόνιμη κατοικία (π.χ. δεν υπάρχουν συμβόλαια, δεν ανα- 
φέρεται στο Ε1 κ.λπ.), θα αντιμετωπίζεται ως δευτερεύ- 
ουσα κατοικία. 

γ) € 400 ανά τ.μ. για εμβαδόν ίσο με της καταστρα- 
φείσας κατοικίας και μέχρι 120 τ.μ., εφόσον πρόκειται 
για δευτερεύουσες κατοικίες. 

δ) Για κατοικίες που είναι δομημένες από Ευτελή Υλικά 
και δεν έχουν χαρακτηρισθεί κατεδαφιστέες αλλά οι 
ζημιές που προκλήθηκαν από το σεισμό δεν επιδέχο¬ 
νται, σύμφωνα με την κρίση της Αρμόδιας Υπηρεσίας, 
ουσιαστική αποκατάσταση, δηλαδή επισκευή που να 
εξασφαλίζει την αναγκαία αντισεισμική αντοχή τους 
καθώς και για κατοικίες που έχουν χαρακτηρισθεί επι- 
σκευάσιμες αλλά είναι υπέρμετρης δαπάνης επισκευής 
(ασύμφορες), καθώς και για υπόγειες ή ημιυπόγειες κα¬ 
τοικίες το ποσό της Σ.Σ. που χορηγείται στο δικαιούχο 
για ανακατασκευή κατοικίας, καθορίζεται σε € 400 ανά 
τ.μ. για εμβαδόν ίσο με της καταστραφείσας κατοικίας 
και μέχρι 120 τ.μ., είτε πρόκειται για τις κύριες και μόνι¬ 
μες κατοικίες των δικαιούχων, είτε για δευτερεύουσες. 

ε) Στο εμβαδόν της κατοικίας, και μέχρι 120 τ.μ., προ- 
σμετρώνται χώροι υγιεινής και μαγειρεία, εμβαδού εκά- 
στου μέχρι 6 τ.μ., που βρίσκονται στο ίδιο οικόπεδο, 
εκτός του περιγράμματος του κυρίως κτίσματος, εφό¬ 
σον δεν υπάρχουν οι χρήσεις αυτές εντός της κατοικίας. 
Για κτίρια με περισσότερες ανεξάρτητες ιδιοκτησίες 


(πολυκατοικίες) με ενιαίο κλιμακοστάσιο, σε κάθε δι¬ 
αμέρισμα προσμετράται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

στ) Υπόγειοι χώροι κατοικιών (που δεν έχουν χρήση 
κατοικίας) μέχρι εμβαδού 20 τ.μ. δικαιούνται Σ.Σ. που 
αντιστοιχεί στο 30% της αντίστοιχης τιμής της κατοι¬ 
κίας, εφ’ όσον μαζί με την κατοικία δεν υπερβαίνουν 
τα 120 τ.μ. 

ζ) Η νέα κατοικία μπορεί να υπολείπεται σε εμβαδόν 
από το εμβαδόν της κατεδαφισθείσας, μέχρι ποσοστού 
25% προκειμένου να ληφθεί ολόκληρο το ποσό της 
εγκριθείσας Σ.Σ. Αν το εμβαδόν της νέας κατοικίας εί¬ 
ναι μικρότερο του 75% της κατεδαφισθείσας η Σ.Σ. θα 
υπολογίζεται με το λόγο του εμβαδού της νέας προς 
το 0,75 του εμβαδού της παλαιός. 

3.4 Για κτίρια εκτός κατοικιών, το ποσό της Σ.Σ. που 
χορηγείται για την ανακατασκευή τους, καθορίζεται 
ως ακολούθως: 

α) € 300 ανά τ.μ. για εμπορικά καταστήματα, καφενεία, 
εστιατόρια, κτίρια γραφείων, κλινικές, ξενοδοχεία, βιο¬ 
τεχνικά και βιομηχανικά κτίρια, κτίρια εμπορευματικών 
αποθηκών κ.λπ. και κτίρια κοινωφελούς χρήσης που 
ανήκουν στο Δημόσιο, Ν.Π.Δ.Δ., Ο.Τ.Α. ή σε Κοινωφελή ή 
σε Φιλανθρωπικά ή σε Ευαγή Ιδρύματα ή σε Σωματεία. 

β) € 150 ανά τ.μ. για κτίρια που στεγάζουν κτηνοτρο- 
φικές μονάδες, ή αγροτικές αποθήκες. 

Στις παραπάνω περιπτώσεις η επιφάνεια των κτιρίων 
θα διαιρείται σε τμήματα των 150 τ.μ. και θα χορηγείται 
Σ.Σ. μόνο για τα 120 τ.μ. του κάθε τμήματος χωριστά. 
Το προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορη¬ 
γείται Σ.Σ. ανάλογα με το εμβαδόν του και μέχρι 120 τ.μ.. 

Για το πρώτο τμήμα η Σ.Σ. θα αποτελείται κατά τα 2/3 
από Α.Δ. και κατά το 1/3 από Δ.Κ.Α., ενώ για τα υπόλοιπα 
τμήματα μόνο από Α.Δ. 

γ) Μεμονωμένοι επαγγελματικοί χώροι όπως καταστή¬ 
ματα, γραφεία, ιατρεία, εργαστήρια, κ.λπ., που στεγά¬ 
ζονται σε διαμερίσματα πολυκατοικιών δικαιούνται Σ.Σ. 
αυτής των κατοικιών δευτερεύουσας χρήσης. 

δ) Γ ια ανακατασκευή αγροικιών εποχιακής χρήσης 
χορηγείται Σ.Σ. € 150 ανά τ.μ. και μέχρι συνολικού εμ¬ 
βαδού 120 τ.μ. με τη μορφή Α.Δ. 

ε) Γ ια Ιερούς Ναούς, χορηγείται € 500 ανά τ.μ. επί του 
συνόλου της επιφάνειας του πληγέντος κτίσματος. Ει- 
δικώς για την ανακατασκευή κωδωνοστασίων και μόνο, 
χορηγείται € 100 ανά κυβικό μέτρο. 

στ) Γ ια υπόγειους επαγγελματικούς χώρους, χορηγεί¬ 
ται ποσό Σ.Σ. που αντιστοιχεί στο 70% της εκάστοτε 
ισχύουσας τιμής μονάδας κατά περίπτωση για την ανα¬ 
κατασκευή επαγγελματικών κτιρίων. 

ζ) Το νεοαναγειρόμενο επαγγελματικό κτίριο μπο¬ 
ρεί να υπολείπεται σε εμβαδόν από το εμβαδόν του 
κατεδαφισθέντος, μέχρι ποσοστού 25% προκειμένου 
να ληφθεί ολόκληρο το ποσό της εγκριθείσας Σ.Σ. Αν 
το εμβαδόν του νέου κτιρίου είναι μικρότερο του 75% 
του κατεδαφιστέου, η Σ.Σ. θα υπολογίζεται με το λόγο 
του εμβαδού του νέου προς το 0,75 του εμβαδού του 
παλαιού. 

3.5 Για διατηρητέα κτίρια, που έχει χαρακτηριστεί 
διατηρητέα μόνο η όψη (όπως αναφέρεται στο Φ.Ε.Κ. 
δημοσίευσης της απόφασης Χαρακτηρισμού) και κρί- 

νονται κατεδαφιστέα, χορηγείται Σ.Σ. ανακατασκευής 
της όψης με χρήση του τιμολογίου επισκευής της Υπη¬ 
ρεσίας για διατηρητέα κτίρια και ανακατασκευής του 
υπολοίπου κτιρίου με τις τιμές που ισχύουν για την 
αντίστοιχη κατηγορία κτιρίου, όπως αναφέρονται στις 
σχετικές παραγράφους. Για να ισχύσουν τα παραπάνω 
θα πρέπει τα κτίρια να ήταν ήδη χαρακτηρισμένα δια¬ 
τηρητέα από το Υ.ΠΕ.Κ.Α. ή το πρώην Υ.ΠΕ.ΧΩ.Δ.Ε. ή από 
το Υπουργείο Πολιτισμού, (ημερομηνία Φ.Ε.Κ. δημοσίευ¬ 
σης της απόφασης Χαρακτηρισμού) ή να είχε αρχίσει 
η διαδικασία χαρακτηρισμού τους πριν την ημέρα του 
σεισμού. Απαραίτητη προϋπόθεση το κτίριο να χρησι¬ 
μοποιείται και οι ζημιές να προέρχονται από το σεισμό 
και όχι από εγκατάλειψη. 

3.6 Αυτοστέγαση 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίσμα θα πρέπει να είναι εντός της 
Δημοτικής Ενότητας που βρίσκεται το πληγέν κτίσμα, 
να είναι νομίμως υφιστάμενη και να έχει εμβαδόν ίσο 
τουλάχιστον με το 75% του εμβαδού που υπολογίστηκε 
η Σ.Σ. προκειμένου να χορηγηθεί ολόκληρο το ποσό. 
Στην περίπτωση που το νέο κτίσμα έχει μικρότερο εμ¬ 
βαδόν η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει την 
αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων και εγγονών. 

Το κτίσμα που αγοράζεται θα πρέπει να βρίσκεται σε 
καλή κατάσταση και να μην έχει βλάβες από το σεισμό 
και να μην είναι πρόχειρη κατασκευή. 

Ο ενδιαφερόμενος πριν την αγορά του κτίσματος, θα 
πρέπει να δηλώσει στην Αρμόδια Υπηρεσία το κτίσμα 
που πρόκειται να αγοράσει και η αρμόδια Υπηρεσία θα 
διενεργεί αυτοψία προκειμένου να διαπιστώσει αν το 
ακίνητο πληροί τις απαιτούμενες προϋποθέσεις (κατά¬ 
σταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(οικισμοί προϋφιστάμενοι του 1923), η στατική επάρκεια 
του κτιρίου, θα πρέπει να βεβαιώνεται από δύο ιδιώτες 
Πολιτικούς Μηχανικούς. 

3.7 α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. και 
χορηγείται μετά την έκδοση της Άδειας Δόμησης και 
την Έγκριση χορήγησης Στεγαστικής Συνδρομής για 
την ανακατασκευή κτιρίου, από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χο¬ 
ρηγείται με την περαίωση του νέου κτίσματος η οποία 
θα βεβαιώνεται από αυτοψία της αρμόδιας Υπηρεσίας 
κατόπιν υποβολής σχετικής δήλωσης από τον ιδιώτη 
μηχανικό. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίσμα υπό ανέγερση, το ποσό της Σ.Σ. θα χορηγείται 
σε τρεις δόσεις: 


Η πρώτη δόση περιλαμβάνει το 30% της Σ.Σ. και κα¬ 
ταβάλλεται με την προσκόμιση οριστικού συμβολαίου 
και πιστοποιητικού μεταγραφής. 

Η δεύτερη δόση περιλαμβάνει το 30% της Σ.Σ. και κα¬ 
ταβάλλεται με την περαίωση του φέροντα οργανισμού 
και της τοιχοποιίας. 

Η τρίτη δόση περιλαμβάνει το υπόλοιπο 40% της Σ.Σ. 
και καταβάλλεται με την ολοκλήρωση των εργασιών 
η οποία θα βεβαιώνεται από αυτοψία της αρμόδιας 
Υπηρεσίας κατόπιν υποβολής σχετικής δήλωσης από 
τον ιδιώτη μηχανικό. 

3.8 Σε όλες τις περιπτώσεις ανακατασκευής ή αυ¬ 
τοστέγασης απαιτείται η κατεδάφιση του πληγέντος 
κτίσματος με μέριμνα του ιδιοκτήτη, σύμφωνα με την 
απόφαση Υπουργού ΑΝ.ΑΝ.Υ.ΜΕ.ΔΙ. που αναφέρεται 
στην παρ. 2.3 της παρούσας. 

4. ΕΠΙΣΚΕΥΕΣ ΚΤΙΡΙΩΝ 

4.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτιρια- 
κές εγκαταστάσεις επιχειρήσεων και επαγγελματικών 
χώρων η Σ.Σ επιτρέπεται να χορηγηθεί, με τους ίδιους 
όρους και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση στην Εφημερίδα της Κυβερνήσεως 
της Κοινής Υπουργικής απόφασης Οριοθέτησης της 
πληγείσας περιοχής από το σεισμό. Μετά την πάροδο 
των 45 ημερών το δικαίωμα υποβολής αίτησης για χο¬ 
ρήγηση Σ.Σ. μπορεί να ασκηθεί και από τον ενοικιαστή 
για λογαριασμό του αμελούντος ιδιοκτήτη. Σε κάθε πε¬ 
ρίπτωση, η υποχρέωση για την καταβολή των δόσεων 
του δανείου βαρύνει τον ιδιοκτήτη. 

4.2 Για την επισκευή όλων των κτισμάτων, η Σ.Σ. υπο¬ 
λογίζεται ανάλογα με τις ζημιές που παρουσιάζει το 
κτίριο και σύμφωνα με το εγκεκριμένο Τιμολόγιο Επι¬ 
σκευών της Υπηρεσίας. Απαραίτητη προϋπόθεση το 
κτίριο να χρησιμοποιείται και οι ζημιές να προέρχονται 
από το σεισμό και όχι από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέροντα 
στοιχεία, καθορίζεται στο 60% της Σ.Σ. που αντιστοιχεί 
στην ανακατασκευή και σύμφωνα με τη χρήση του κτιρίου. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται στο 50% της Σ.Σ. που αντιστοιχεί στην 
ανακατασκευή και σύμφωνα με τη χρήση του κτιρίου. 

4.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτίσματος, για ανακα¬ 
τασκευή ή αυτοστέγαση, με τους περιορισμούς που 
τίθενται στα προηγούμενα, εφόσον κατεδαφίσουν το 
κτίριο με δικές τους δαπάνες. 

4.4 Το ποσό της Σ.Σ. για επισκευή, χορηγείται σε δύο 
ισόποσες δόσεις, η πρώτη θα καταβάλλεται με την 
έκδοση Άδειας Επισκευής και η δεύτερη με την ολο¬ 
κλήρωση των εργασιών που καλύπτουν το 100% του 
εγκεκριμένου ποσού της Σ.Σ., εκτός από τις περιπτώσεις 
που το εγκεκριμένο ποσό είναι μέχρι € 5.000, οπότε θα 
χορηγείται εφάπαξ. 

5. ΝΕΟΙ ΚΤΗΤΟΡΕΣ 

5.1 Είναι δυνατή η χορήγηση Σ.Σ. για την ανακατα- 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλήρη 
κυριότητα του βλαβέντος ακινήτου, με κληρονομική δι¬ 
αδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και τις 
γιαγιάδες τους με διαδοχική γονική παροχή ή με δωρεά. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 1.3 της παρούσας), είτε από τον αρ¬ 
χικό ιδιοκτήτη της κατοικίας, είτε από το νέο κτήτορα. 

5.2 Ειδικότερα για κτίρια επαγγελματικής χρήσης είναι 
δυνατή η χορήγηση Σ.Σ. και σε νέους κτήτορες των 
κτιρίων που απέκτησαν την ψιλή ή πλήρη κυριότητα 
του βλαβέντος ακινήτου, με αγορά από τον αρχικό ιδι¬ 
οκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 

1.3 της παρούσας) και τα απαιτούμενα δικαιολογητικά, 
σύμφωνα με την απόφαση Υπουργού ΑΝ.ΑΝ.Υ.ΜΕ.ΔΙ. που 
αναφέρεται στην παρ. 2.3 της παρούσας. 

6. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού ΑΝ.ΑΝ.Υ.ΜΕ.ΔΙ. οι αναφε- 
ρόμενες στα προηγούμενα τιμές μπορούν να προσαυ¬ 
ξάνονται μέχρι 20% εφ’ όσον τα κτίσματα που ανακατα¬ 
σκευάζονται (στο ίδιο οικόπεδο με το αρχικό κτίσμα) ή 
επισκευάζονται, ευρίσκονται σε δυσπρόσιτες περιοχές, 
εξ’ αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

7. ΠΡΟΣΩΡΙΝΗ ΣΤΕΓΑΣΗ 

Για την κάλυψη των στεγαστικών αναγκών των πληγέ- 
ντων από την ημέρα του συμβάντος μέχρι την οριστική 
επισκευή ή ανακατασκευή της κατοικίας τους μπορεί να 
χορηγηθεί μεταφερόμενος οικίσκος σύμφωνα με τους 
ακόλουθους όρους: 

ΧΟΡΗΓΗΣΗ ΜΕΤΑΦΕΡΟΜΕΝΟΥ ΟΙΚΙΣΚΟΥ 

Εγκρίνουμε τη χορήγηση μεταφερόμενου οικίσκου 
στους ιδιοκτήτες κατοικιών που χαρακτηρίστηκαν από 
τον επανέλεγχο της Υ.Α.Σ. επικίνδυνες για χρήση (κόκ¬ 
κινες) ή προσωρινά ακατάλληλες για χρήση (κίτρινες), 
για την κάλυψη των στεγαστικών αναγκών τους, μέχρι 
την οριστική επισκευή ή ανακατασκευή των κατοικιών 
τους, εφόσον υπάρχουν διαθέσιμοι στην Υ.Α.Σ. και για 
χρονικό διάστημα όχι μεγαλύτερο των δύο (2) ετών. 

Εφόσον αποδεδειγμένα προκύπτει ανάγκη παράτασης 
του προαναφερόμενου χρόνου παραχώρησης του μετα¬ 
φερόμενου οικίσκου, απαιτείται αίτηση του ενδιαφερομέ¬ 
νου πριν τη λήξη των δύο (2) ετών. Η εν λόγω παράταση 
δεν είναι δυνατόν να υπερβαίνει τους έξι (6) μήνες. 

Η χορήγηση του μεταφερόμενου οικίσκου στο δικαιού¬ 
χο θα εγκρίνεται με απόφαση του Υπουργού ΑΝ.Α.Υ.ΜΕ.ΔΙ, 
ενώ οι όροι και οι διαδικασίες χορήγησης καθώς και η 
έγκριση τυχόν παρατάσεων, σύμφωνα με τα ανωτέρω, 
θα γίνεται με απόφαση του Προϊσταμένου της Υ.Α.Σ. 

Ο μεταφερόμενος οικίσκος θα επιστρέφεται στην κα¬ 
τάσταση που παραλήφθηκε, στην προθεσμία που κα¬ 
θορίζεται με την προαναφερόμενη απόφαση και αφού 
προηγηθεί διακοπή των παροχών Δ.Ε.Η., Ο.Τ.Ε. κ.λπ. με 
μέριμνα του δικαιούχου. 

8. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 


9. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗΓΗ¬ 
ΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανακα- 
τασκευής ή αυτοστέγασης ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προ- 
σαύξηση για προμήθεια κτλ, επιδοτούμενο κατά 100% 
από το λογαριασμό του Ν. 128/75 (Φ.Ε.Κ. 178/Α728.08.75). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

10. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι € 10.000 δεν απαιτείται εγγραφή υπο¬ 
θήκης. 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από το σεισμό και στις περιπτώσεις 
που υπάρχει αδυναμία προσφοράς ακινήτου για εγ¬ 
γραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

11. ΚΥΡΩΣΕΙΣ 

11.1 Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακρι¬ 
βών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπο- 
νται στην παρούσα απόφαση και γενικά στις διατάξεις 
που αφορούν στην αποκατάσταση των σεισμόπληκτων 
κτιρίων, εκτός από τον τρόπο εξόφλησης τόκων και 
δόσεων των δανείων, οι συνέπειες από τη μη τήρηση 
των οποίων αντιμετωπίζονται με την απόφαση Εγγύη¬ 
σης, θα υπόκεινται, πέρα από τις νόμιμες κυρώσεις και 
στις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

11.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρού¬ 
σα Απόφαση και γενικά στις διατάξεις που αφορούν 
στην αποκατάσταση των σεισμόπληκτων κτιρίων, θα 
επιστρέφεται εντόκως με επιτόκιο υπερημερίας το κοι¬ 
νώς ισχύον για κάθε περίπτωση υπερημερίας. 

11.3 Εφόσον ο μεταφερόμενος οικίσκος που έχει χο¬ 
ρηγηθεί δεν έχει επιστραφεί σύμφωνα με τα αναφε- 
ρόμενα στο εδάφιο 2 του κεφαλαίου 7, υποχρεούται ο 
δικαιούχος στην καταβολή ποσού που θα αντιστοιχεί 
στην αξία του μεταφερόμενου οικίσκου ως καινούργιου. 

12. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη για Δ.Κ.Α. και έξοδα κίνησης μηχανικών συ¬ 
νολικού ύψους € 382.500 που θα καλυφθούν από το 
Πρόγραμμα Δημοσίων Επενδύσεων της ΣΑΕ 069. 


Το Υπουργείο Ανάπτυξης, Ανταγωνιστικότητας και 
Ναυτιλίας θα εντάξει νέα ενάριθμα έργα στη ΣΑΕ 069 
για την κάλυψη των προαναφερόμενων δαπανών. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/75 (Φ.Ε.Κ. 
178/Α728.08.75), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 187.500. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2013 

